Але якая праца хаваецца за пошукамі? Яна не заўважная для большасці з тых, хто чытае апублікаваныя артыкулы, выдадзеныя кнігі пра родны горад, вёску, суседа па дому, свайго першага настаўніка. Чытач бачыць вынік, які прымае за належнае. І толькі адзінкі здольныя ўбачыць глыбіню ды ацаніць працу, якая робіцца не дзеля грошай, званняў, узнагарод. Мэта такой працы простая і ў той самы час высакародная — раскрыць гісторыю, якая прыхаваная. У памяці людзей, у архіўных справах, у бібліятэчных дакументах і кнігах. І ўсё гэта ў час, вольны ад асноўнай працы. Бо краязнаўства — гэта не прафесія, гэта ўсё-такі стыль жыцця.